Belarus chempionati. O‘zbekistonlik futbolchilar to‘qnashuvida “Shaxtyor Soligorsk” qiyin g‘alabaga erishdi

Futbol bo‘yicha Belarus chempionatining 27-turida “Energetik BGU” va “Shaxtyor” jamoalari 25-oktabr, yakshanba kuni o‘zaro bahs yuritdi.

Uchrashuvning 6-daqiqasidayoq mehmonlar Yuriy Kendishning golidan keyin oldinga o‘tib oldi. 32-daqiqada Dmitriy Podstrelov soligorskliklarning ikkinchi golini urdi.
Ikkinchi bo‘limda maydon egalari Yevgeniy Yudchitsning penaltidan urgan golidan keyin hisobni qisqartirdi. Qayd etish kerak, “Shaxtyor” ikkinchi bo‘limda juda yomon harakat qildi. So‘nggi daqiqalarda Soligorsk jamoasi hisobni ushlab qolishga o‘ynadi va buning uddasidan chiqdi.
Mazkur bahsda har ikki jamoa safida o‘zbekistonlik futbolchilar harakat qildi. Shahboz Umarov to‘liq harakat qilgan bo‘lsa, Humoyunmirzo Iminov va Jasur Yaxshiboyev zaxiraga olindi.
“Shaxtyor” 49 ochko bilan ikkinchi o‘rinda ketmoqda, bitta zaxira o‘yiniga ega “konchilar” peshqadamdan 5 ochko ortda bormoqda. “Talabalar” (35) 9-o‘ringa joylashgan.
Belarus chempionati
27-tur bahsi
25-oktabr, yakshanba
Gollar: 1:0 – 6 Kendish, 2:0 – 32 Podstrelov, 1:2 – 61, penalti Yudchits.
“Energetik BGU”: Makavchik, Yudchits, Shkurdyuk, Svirepa, Sokol, Mavatu, Sovpel, Musaxanyan, Iminov (Arno, 56), Umarov, Bakich.
“Shaxtyor Soligorsk”: Gutor, Balanovich, Begunov, Xadarkevich, Antich, Ivanovich, Selyava, Kendish, Yaxshiboyev (Santos, 72), Kabananga.
Ogohlantirishlar: Kabananga (80), Ivanovich (84), Arno (86).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!